172 Ierusalem

Quatuor modes accipitur Ierusalem secundum quod habet quatuor theoricos intellectus, scilicet, historicum, allegoricum, tropologicum, anagogicum.

¶ Est autem Ierusalem superior, inferior, interior, exterior. Superior est in patria. Inferior in via. Interior in anima. Exterior est in <~~apostolus illa que sursum est Ierusalem~~> Syria. Superior est in ecclesia triumphantium de qua Apostolus [Gal. 4:26]: *Illa que sursum est Ierusalem libera est*, etc. Inferior est ecclesia militancium de qua Ysaia. [6:1]: *Surge, illuminare, Jerusalem, quia venit lumen*. Interior est fidelis anima de qua propheta [Isai. 46:13]: *Dabo in Sion salutem, et in* Ierusalem *gloriam meam*. Exterior est miserabilis Ierusalem de qua dicitur in Matt. [23:37]: *Jerusalem*, qui *occidis prophetas*.

Figurat autem Ierusalem ecclesiam militantem. Primo racione posicionis, posicio namque dicit ordinem peccatum in toto.

In Ierusalem erat triplex mansio. Primo mons Syon quod denotat statum virginum. Secundo templum quod denotat statum continencium. Tercio mansio operariorum quod denotat coniugatos. Secundo signat ecclesiam racione interpretacionis quia interpretur visio pacis, sic in ecclesia debet esse pax corporis et pectoris. Tercio racione securitatis que creatur ex tribus. Ex murorum circumitione, muris est Dominus, Psal. [124:2]: *Dominus in circuitu* eius. Ex loci situatione quia in petrosis montibus cor petra autem erat Christus ex custodium conservatione.